Vakaturi e liu na tisaipeli i Karisito era mate tu (13-18)
4 Kena itinitini raveitacini, keitou vakavulici kemuni ena ivakarau ni bula moni muria me marau kina na Kalou,+ oni sa vakayacora tale tiko ga. Qo keitou vakadreti kemuni, keitou vakamasuti kemuni tale ga ena yaca ni Turaga o Jisu moni vakayacora sara na ka kece qori ena nomuni vinaka taucoko.2 Ni oni kila vinaka na ka keitou vakaroti kemuni kina ena yaca ni Turaga o Jisu.3 E loma ni Kalou qo, moni vakasavasavataki+ kemuni, oya moni vakatabui kemuni mai na veiyacovi tawadodonu.*+4 Moni kila yadua na sala moni lewa kina na yagomuni,+ me savasava+ qai rokovi,5 moni kua ni dau kocokoco se garogaro vakasisila+ me vakataki ira na lewe ni veimatanitu era lecava na Kalou.+6 Me kua ni dua e vakaleqa se via vakayagataki tacina ena ka qo, baleta o Jiova* ena veitotogitaki kina, me vaka keitou sa tukuna oti vei kemuni, keitou sa vakasalataki kemuni tale ga kina vakadodonu.7 Ni sega ni kacivi keda na Kalou meda dukadukali, meda savasava ga.+8 O koya e beca qo, e sega ni beca na tamata, e beca ga na Kalou,+ o koya e solia vei kemuni na yalona tabu.+9 Ia me baleta na veilomani vakaveitacini,+ e sega ni yaga me keitou vola tale yani vei kemuni, ni sa vakavulici kemuni vinaka sara na Kalou moni veilomani.+10 Oni dau lomani ira na veitacini kece e Masitonia taucoko. Ia keitou vakamasuti kemuni moni vakayacora ena nomuni vinaka kece,11 moni saga tale ga moni dau bula veiyaloni,+ moni kua ni siova na ka e sega ni nomuni,+ moni dau cakacaka,+ me vaka keitou a vakarota vei kemuni,12 me rakorako vei ira e taudaku+ na nomuni ivakarau ni bula, me kua ni dua na ka oni leqa kina.13 Kena ikuri raveitacini, keitou sega ni vinakata moni lecava* na veika me baleti ira na moce tu, oya o ira na mate,+ moni kua ni rarawa kina me vakataki ira na kena vo ni sega tu na nodra inuinui.+14 Ke da vakabauta ni mate qai tucake tale o Jisu,+ na Kalou ena vakayadrati ira tale ga na mate* ena vuku i Jisu,+ qai vakabulai ira mera tomani koya.15 Qo na ka keitou tukuna vei kemuni me vaka na vosa i Jiova,* ni o keda na bula donuya na gauna ena tiko kina na Turaga eda na sega sara ga ni liu vei ira na mate,*16 ni na lako sobu mai lomalagi na Turaga qai veivakaroti ena domo ni agilosi turaga,+ kei na biukila ni Kalou, era na qai vakaturi e liu na tisaipeli i Karisito era mate tu.+17 Oti ya o keda na bula tiko, eda na qai tomani ira nida kau cake ina o+ meda sota kei na Turaga+ e macawa, eda na qai dau tiko vata kei na Turaga.+18 O koya gona, ni veivakacegui tiko ga ena vosa qo.
fij_Latn fij_Latn